Χρειαστήκαμε 2 διανυχτερεύσεις στην Ιεράπετρα και βρήκαμε το χαριτομένο σπιτάκι του John στο Κεντρί, ούτε 5’ έξω από την πόλη.
Το σπίτι ήταν μία έκπληξη για μας, καθώς ο ιδιοκτήτης έχει κρατήσει ένα κομμάτι παλαιού καταφυγίου, το οποίο μας ανακοίνωσε μόλις φτάσαμε! Μετά απ’ αυτή την πληροφορία, ο πρώτος ύπνος ήταν γεμάτος φιγούρες πολέμου στα όνειρά μας!!
Το σπίτι πλήρως επιπλωμένο σαν κατοικία και όχι απλά ενοικιαζόμενο. Τρομερή καθαριότητα παντού. Η επικοινωνία με τον John ήταν άμεση.
Εντύπωση μας έκανε η φιλοξενία, καθώς στο ψυγείο μας περίμεναν διάφορα καλούδια!
Η τοποθεσία του σπιτιού πολύ καλή, καθώς βρίσκεται σχεδόν δίπλα στην πλατεία του χωριού.
Ευχαριστούμε πολύ!
Π&Π